ArtKvart

GKL Rijeka: „Sretna Kućica“
2024-10-18 18:00 - 19:00, 2024-10-17 18:00 - 19:00 (Europe/Zagreb) | Gradsko kazalište lutaka, Blaža Polića 6, Rijeka
Ivana Đula i Milica Sinkauz
(prema istoimenoj slikovnici Karmen Delač Petković i Dijane Arbanas)
„Sretna Kućica“
Redateljica: Morana Dolenc
Ulaznice se mogu kupiti online u webshopu GKL Rijeka te putem platforme Mojekarte.hr.
Rezervacija ulaznica na mail blagajne Kazališta: blagajna.gklri@gmail.com.
Radno vrijeme Blagajne: sat vremena prije početka predstave na lokaciji izvedbe (Blaža Polića 3b).
Napomena: Rezervirane ulaznice moraju se kupiti najkasnije 30 minuta prije početka izvedbe.
Cijena ulaznice: 4,00 eura.

Bajkoteka: O ribaru i njegovoj ženi u Frankopanskom kaštelu u Krku – Ribarev dan na moru
2024-10-18 10:00 - 12:00 | Frankopanski kaštel, Krk
U Frankopanskom kaštelu u Krku jedna će se neobična ribica prisjetiti staroga ribara i njegove žene. Ispričat će priču o ribarenju, tradicijskim barkama i običajima vezanim uz more. Ribičine edukativne radionice za djecu predškolskog i osnovnoškolskog uzrasta održat će se i 18. te 19. listopada od 10 do 11:30 sati.
Organizator događaja je Pomorski i povijesni muzej Hrvatskog primorja Rijeka, autorica je Iva Volović.

Koncert Riječkog klavirskoga Trija
2024-10-17 20:00 - 22:00 | Svečana dvorana Palače Modello

Vlado Simčić Vava u Gradskoj knjižnici Rijeka
2024-10-17 18:00 - 19:00 | Gradska knjižnica Rijeka, Viktora cara Emina, Rijeka, 51000
Razgovor i druženje s Vladom Simčićem Vavom u sklopu programa „Čitateljski u gostima” i Čitateljskog kluba Nedopričljivi.

Otvorenje izložbe „Kontinuiteti i prekidi“, uz sedamdesetu obljetnicu „Salona 54“ i desetljeće „Salona“ u Rijeci
2024-10-17 - 2025-02-02 | Muzej moderne i suvremene umjetnosti u Rijeci
U četvrtak, 17. lipnja u 19 sati, Muzej moderne i suvremene umjetnosti u Rijeci otvara izložbu „Kontinuiteti i prekidi“, kojom obilježava 70. obljetnicu antologijskog „Salona 54“. Studijska izložba o pet izdanja riječkih Salona (54, 56, 59, 61, 63) doprinos je njihovom istraživanju i kontekstualizaciji ove bijenalne manifestacije.
Izložba uključuje radove iz Zbirki MMSU-a, prije svega slikarstva i skulpture, koji korespondiraju s radovima izlaganim na Salonima, a uključujući nekoliko posudbi, dodatno donosi pregled dokumentacije, fotografija i arhivskih materijala, kao i didaktičke tekstove, kako bi se uspostavio širi pogled na manifestacije Salona.
Kustoski tim izložbe: Kristina Barišić, Branka Benčić, Ksenija Orelj, Diana Zrilić.
Stručna savjetnica: Ljiljana Kolešnik (IPU).
Dizajn i grafičko oblikovanje izložbe: Parabureau.
Izložba se realizira u suradnji s Institutom za povijest umjetnosti, Zagreb.

TranziT - Europski festival suvremenih kazališnih praksi
2024-10-17 - 2024-11-23 | Rijeka
Peto jubilarno izdanje festivala TranziT donosi bogatstvo sadržaja za riječku publiku, uključujući radionice, predstave, razgovore s umjetnicima, istraživačke labove te po prvi put večer plesnih filmova u suradnji s renomiranim festivalom Choreoscope iz Barcelone.
Program festivala TranziT u listopadu u HKD-u:
17.10. Ispadanja / Off- track [Francesco Biasi] / radionica suvremenog
plesa / u 17 sati
17.10. Shut up / Toxic Love [Francesco Biasi] / izvedbeni diptih i
razgovor s publikom / u 20 sati
18.10. This is my position, tell me yours [Jasna Žmak (HR)] / radionica
/ u 17 sati
19.10. This is my truth, tell me yours [Jasna Žmak] / predstava i
razgovor s publikom / u 20 sati
30.10. Utrka protiv vremena [Luna i Nika Lilek] / radionica, plesna
predstava i razgovor s publikom / Galerija Kortil
Više informacija nalazi se na sljedećoj poveznici.

Samostalna izložba Jadranke Lacković „3. Maj - studij zaborava“
2024-10-17 - 2024-11-01 | Galerija Juraj Klović
Samostalna izložba Jadranke Lacković pod nazivom „3. Maj – studij zaborava“ otvorit će se u četvrtak, 17. listopada u 19 sati, u Galeriji Juraj Klović.
Izložba će biti otvorena do 1. studenog 2024., radnim danima od 10 do 13 i od 17 do 20 sati, a subotom od 10 do 13 sati, dok je nedjeljom zatvoreno.

PREMIJERA FILMA DANISA TANOVIĆA „NAKON LJETA“
2024-10-16 20:00 - 22:00 | Art-kino
Na premijeri će prisustvovati Anja Matković, scenaristica i glumica te Luka Juričić, glumac.

RIJEČKI SIMPOZIJ O JEZIČNOM POREMEĆAJU
2024-10-16 13:00 - 17:00 | Akvarij, Kampus
Na Simpoziju će pozvano predavanje održati prof. emer. dr. sc. Susan Roulstone sa Sveučilišta West of England u Bristolu.

Predavanja će održati i hrvatski stručnjaci u ovom području:

Dragomila Lelas, prof. logoped, Mali dom

Ivona Radić Tadić, prof. logoped, Poliklinika Suvag Zagreb

doc. dr. sc. Valentina Martan, Sveučilište u Rijeci

doc. dr. sc. Maja Kelić, Sveučilište u Rijeci

Izložba „DVA“ autora Đorđa Jandrića i Dražena Vitolovića
2024-10-16 - 2024-11-13 | Galerija Laurus, Lovran
Otvorenje izložbe „DVA“ autora Đorđa Jandrića i Dražena Vitolovića, održat će se u srijedu, 16. listopada u 19 sati, u Galeriji Laurus, Lovran.

Glowing Globe 2025 – od nasljeđa pionira elektroničke umjetnosti do AI generiranih fotografija i phygitalne instalacije
2024-10-16 - 2024-10-25 | Galerija Kortil
Međunarodna manifestacija i izložba Glowing Globe, posvećena novomedijskoj umjetnosti i kulturi, održat će se i ove godine u Rijeci, od 16. do 25. listopada u Galeriji Kortil i prostorima Sveučilišta u Rijeci. Otvorenje izložbe u Kortilu zakazano je za srijedu, 16. listopada u 19 sati.
Izložba u Galeriji Kortil moći će se besplatno posjetiti od 16. do 25. listopada prema radnom vremenu: radnim danom od 10 do 13 te od 17 do 20 sati, a subotom od 10 do 13 sati.

„Glowing Globe: Artificial Intelligence, Aesthetics, Ethics in Art“ u Galeriji Kortil
2024-10-16 - 2024-10-25 | Galerija Kortil
Ovogodišnje izdanje kroz naslovne teme umjetne inteligencije, estetike i etike u umjetnosti, otvara pitanja o programima umjetne inteligencije, računalnih igrica te virtualnih i proširenih stvarnost koji sve više postaju alati za aktivnosti mnogih umjetnika. Radovi koji će biti predstavljeni na izložbi odnose se na video animacije, umjetničke instalacije i knjige, NFT, virtualnu i proširenu stvarnost te umjetnost zvuka.

Omiljeni i nezaboravni Smojini likovi iz Splita stižu u Rijeku, na pozornicu „Zajca“
2024-10-15 19:30 - 21:30 | HNK Ivan pl. Zajc, Verdijeva ul. bb, Rijeka, 51000

Autor kod kuće: Zoran Žmirić
2024-10-15 18:00 - 20:00 | Gradska knjižnica Rijeka, Viktora cara Emina, Rijeka, 51000
U utorak, 15. listopada, u 18 sati u Gradskoj knjižnici Rijeka održat će se razgovor sa Zoranom Žmirićem, riječkim književnikom, čija će tema biti njegov roman „Visoke trave“. Razgovor će moderirati Enver Krivac, također ugledni riječki autor.
Prijave na događanje primaju se putem obrasca ovdje.

Putovanje male zvijezde u Astronomskom centru
2024-10-15 18:00 - 20:00 | Astronomski centar Rijeka
Više informacija nalazi se na sljedećoj poveznici.

Večer pripovijedanja: Margareta Peršić
2024-10-15 17:00 - 18:00 | Dječja kuća
Više informacija o događaju i prijavi nalazi se na sljedećoj poveznici.

Nacionalna svečanost otvorenja Mjeseca hrvatske knjige 2024. u Gradskoj knjižnici Rijeka
2024-10-15 12:00 - 14:00 | Gradska knjižnica Rijeka, Viktora cara Emina, Rijeka, 51000
Na otvaranju će sudjelovati Nina Obuljen Koržinek, ministrica kulture i medija RH, Vesna Bedeković, izaslanica predsjednika Hrvatskog sabora, Marko Filipović, gradonačelnik Rijeke, Marina Medarić, zamjenica župana Primorsko-goranske županije, Maja Bodiš, predsjednica programskog i organizacijskog odbora Mjeseca hrvatske knjige, Niko Cvjetković, ravnatelj Gradske knjižnice Rijeka, te Jasenka Pleško, predsjednica Hrvatskog knjižničarskog društva.

IZLOŽBA O MARKU MARULIĆU
2024-10-15 - 2024-11-15 | Art kvart Benčić
Kao uvertira Mjesecu hrvatske knjige u Gradskoj knjižnici Rijeka, a u povodu 500. obljetnice smrti Marka Marulića (1450. – 1524.), Muzej grada Splita organizira izložbu „Marko Marulić i Split – zajedničkih 500 godina“.
Izložba će biti postavljena u dvorištu Art kvarta Benčić od 15. listopada do 15. studenog 2024. godine u sklopu obilježavanja Mjeseca hrvatske knjige. Suorganizatori izložbe su Muzej grada Rijeke, Gradska knjižnica Rijeka i Muzej moderne i suvremene umjetnosti Rijeka.

Samostalna izložba Zvonimira Pliskovca povodom 50 godina izlaganja
2024-10-15 - 2024-11-15 | Galeriji Garbas, Užarska 26
Zvonimir Pliskovac rođen je 1952. godine u Rijeci. Diplomirao je povijest umjetnosti i arheologiju na Filozofskom fakultetu u Zagrebu 1977. godine. Sudjelovao je na mnogim samostalnim i skupnim izložbama. Bavi se kiparstvom, slikarstvom i grafikom. Autor je javnih radova te je član HDLU Rijeka. Dobitnik je više nagrada i priznanja.

Željka Momirov / Đorđe Arnaut - Skulpture i crteži u Galeriji Pasaž
2024-10-15 - 2024-10-31 | Galerija Pasaž
Izložba će biti postavljena u Galeriji od 15. do 31. listopada, a može se pogledati radnim danom od 18 do 20 sati, subotom od 10 – 12 sati.

ZORAN MAJSTOROVIĆ SEXTET U PALAČI MODELLO
2024-10-14 19:30 - 21:00 | Svečana dvorana Palače Modello

Kosovski kratki filmovi u HKD na Sušaku
2024-10-14 19:00 - 20:30 | HKD na Sušaku

Mini škrabaonica: špatule i boje
2024-10-14 17:30 - 19:30 | Dječja kuća
Prijave se primaju putem obrasca ovdje.
Više informacija nalazi se na sljedećoj poveznici.

Otvorenje 24. sezone u Kalvariji
2024-10-12 20:00 - 21:00 | Kulturni centar Kalvarija
Autor i redatelj predstave je Dragan Simić, a igraju Marija Kučan, Galja Milošević, Nana Spadoni, Geri Smokvina, Matija Godec i Vid Vicić. Predstava se održava i 12. listopada u isto vrijeme.

Gostovanje u „Zajcu“: „Dugo putovanje u noć“ u režiji Ivice Buljana s impresivnom glumačkom ekipom koju predvodi Alma Prica
2024-10-12 19:30 - 22:00 | HNK Ivan pl. Zajc, Verdijeva ul. bb, Rijeka, 51000
Snažna i potresna, ova drama ocrtava portret četvero ljudi suočenih s teško podnošljivim istinama, istovremeno otkrivajući njihovu duboku povezanost i kolektivnu izmučenu dušu. Eugene O’Neill je dramu zamislio kao iskreno svjedočanstvo o vlastitoj mladosti obasjanoj majčinom ovisnošću i očevim alkoholizmom. Ovu emotivnu odiseju autor je upravo stoga namjerno čuvao do konca svog života. Nakon njegove smrti 1953., prvi put je izvedena u Švedskoj 1956., a potom i na Broadwayu iste godine, zaradivši ogromna priznanja i nagradu Tony za najbolju broadwaysku predstavu godine. Kultni istoimeni film u režiji Sidneyja Lumeta vjerna je adaptacija O’Neillove drame s Katharine Hepburn u ulozi Mary, za koju je osim nagrade u Cannesu, bila nominirana za Oscara i Zlatni globus u kategoriji najbolje ženske uloge.

Više informacija nalazi se na sljedećoj poveznici.

Riječka književna jutra
2024-10-12 12:30 - 14:00 | Book Caffe Dnevni Boravak, Ciottina 12a, Rijeka, 51000
Na ovom susretu bit će promovirana knjiga poezije „Dan Dare in the Galaxy Caffe“, koju potpisuju Željko Buklijaš i Tommy Stroller. Događaj organizira Hrvatsko književno društvo, a voditelji su Mihael Arčon i Valerio Orlić.

Predstavljanje knjige „DRŽAVO, SRAMI SE!“ autorice Marine Pijaca
2024-10-12 11:00 - 12:00 | Book Caffe Dnevni Boravak, Ciottina 12a, Rijeka, 51000
U ovoj knjizi, autorica iznosi snažnu kritiku „političkog kišobrana“ na djelu, ukazujući na izostanak reakcije državnih institucija na nepravilnosti i namještanje natječaja za radna mjesta u prosvjetnoj i veterinarskoj struci. Knjiga je pisana u prvom licu, oslanjajući se na priloženu dokumentaciju koja dokazuje tvrdnje iznesene u tekstu. Na predstavljanju knjige sudjelovat će autorica Marina Pijaca, dr. med. vet., i urednik knjige Damir Pijaca, prof.

KONT-A-PORTER: jesenski buvljak
2024-10-12 10:00 - 14:00 | Kont

VMB lab u Galeriji Kortil – Radionica slikanja
2024-10-12 10:00 - 13:00 | Galerija Kortil
Radionica je inspirirana izložbom Mirne Kutleše pod nazivom „Gledanje između slika“ i pruža priliku za istraživanje boje i slojevitosti u slikarstvu. VMB Lab je edukativni program Galerije Kortil usmjeren na razvoj publike i aktivno uključivanje djece i mladih u umjetničke aktivnosti. Cilj projekta je uspostaviti dublji i trajniji odnos s umjetnošću kroz kontinuirane interaktivne radionice i umjetničke akcije.

Radionica je namijenjena djeci od 2. do 8. razreda, s naglaskom na razvoj finih motoričkih vještina, koordinaciju oka i ruke te poboljšanje koncentracije. Sudionici će učiti osnove o boji, istražujući primarne i sekundarne boje te primjenu boje u kolorističkom slikarstvu. Također će isprobati razliku između pastoznog i lazurnog slikanja kroz vlastite radove.

Radionicu vodi Tanja Blašković. Prijave su otvorene do petka, 11. listopada, a broj mjesta ograničen. Obrazac je dostupan na sljedećoj poveznici.
